Pigerne fra Hjørring vandt 3-0 over Sønderjyske - men mesterskabsrivalerne fra Brøndby vandt også.

Fortuna Hjørring fortsætter ufortrødent marchen mod det danske mesterskab i kvindefodbold. I den kvælende pinsevarme blev det mandag eftermiddag til en sejr på 3-0 over Sønderjyske. Tanja Mejer Christensen scorede to gange for hjemmeholdet i anden halvleg til slutresultatet 3-0 efter at Kamilla Sand havde bragt Fortuna foran 1-0 midt i første halvleg. Kampen i Hjøerring blev overværet af 222 tilskuere. Fortunas evige rival til mesterskabet - Brøndby - vandt 4-1 over Skovbakken.